Domino, fratri Gundulrico. Ego in Dei nomine Bererius presbiter venditor vendo tibi aliquid de rebus meis que sunt in pago Matisconense, in agro Meloniacense, in villa subtus Muyson. Hoc est pratus qui terminat a mane terra Sancti Johannis, a medio die aqua volvente Graona et prato Sancti Johannis, a sero terra Sancti Andree, a circio vinea de ipsa hereditate. Unde accipio precium de te sicut inter nos convenit atque complacuit valente solidos V, et pro ipso precio de meo jure in tua trado dominatione et facias quicquid facere volueris tam tu quam heres tuus. Si quis contradixerit III componat auri uncias. S. Bererii presbiteri. S. Itberti. S. Teutelini. S. Ayebaldi. S. Ingelardi. S. Avierici. S. Martini. S. Hermardi.